พอดี​มี​เพศ​สัมพันธ์​กับแฟน​คืน​วันที่​10​/11/2562​ถ้า​วัน​ต่อมา​ซื้อ​ยาคุม​ฉุกเฉิน​มา​ทาน​มีโอกาส​ท้อง​มั้ยค่ะ แล้ว​ยาคุม​แบบ​ธรรมดา​ต้อง​ทาน​ไหม​ค่ะ​ หรือ​ทาน​แค่​ยาคุม​ฉุกเฉิน​ก็พอ แล้ว​ถ้า​ทาน​ต้อง​ทาน​ตอนไหน​ค่ะ​ แล้ว​ต้อง​ทาน​หมด​กี่​แผง​ค่ะ​ถึง​จะ​หยุด​ทาน​ได้​
สวัสดีค่ะ หากได้ทานยาคุมฉุกเฉิน ภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% แต่หากได้ทานภายในช่วง 12-24 ชั่วโมงหลังจากที่มีเพศสัมพันธ์ ก็จะช่วยป้องกันการตั้งครรภ์ได้ประมาณ 85%หลังจากนี้ หากจะไม่ได้มีเพศสัมพันธ์อีก ก็ยังไม่ต้องทานยาคุมกำเนิดชนิด 21 หรือ 28 เม็ดไป แต่หากคาดว่าจะมีเพศสัมพันธ์บ่อยๆ ก็อาจเริ่มทานยาคุมกำเนิดไปเลยก็ได้ แต่ในช่วง 7 วันแรกที่เริ่มทานยา ควรงดการมีเพศสัมพันธ์ไปก่อน เพื่อรอให้ยาคุมได้เริ่มออกฤทธิ์ก่อนค่ะ และเมื่อทานยาคุมจนครบ 28 เม็ด หรือครบ 21 เม็ด และเว้นระยะไป 7 วันแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ